Á grundvelli laga um persónuvernd og vinnslu persónuupplýsinga nr. 90 / 2018 hefur Myndlistaskólinn í Reykjavík sett sér persónuverndarstefnu sem starfsfólk skólans hefur að leiðarljósi þegar unnið er með persónuupplýsingar . Þær persónuupplýsingar sem unnið er með í tengslum við nemendur eru fyrst og fremst almennar , s.s. nafn , kennitala , netfang , símanúmer , heimilisfang , námsferill , staða í námi , upplýsingar um aðstandendur , mynd og myndir teknar í kennslustofu . Viðkvæmar persónuupplýsingar sem unnið er með varða fyrst og fremst heilsufar , námsörðugleika og fatlanir . Í tengslum við starfsfólk er unnið með almennar persónuupplýsingar á borð við nafn , kennitölu , netfang , símanúmer , heimilisfang , menntun og starfsferil og ýmsar fjárhagslegar upplýsingar , s.s. um laun , opinber gjöld og bankareikninga . Til viðkvæmra upplýsinga teljast upplýsingar um stéttarfélagsaðild . Vinnsla viðkvæmra persónuupplýsinga grundvallast ávallt á samþykki hins skráða eða forráðamanns ef hinn skráði er ólögráða . Vinnsla persónuupplýsinga fer eingöngu fram í þágu ákveðinna markmiða eða til að uppfylla gerðan samning . Myndlistaskólinn í Reykjavík gætir þess að upplýsa starfsfólk sitt um meðhöndlun persónuupplýsinga . Við vinnslu rafrænna persónuupplýsinga nýtir skólinn þjónustu utanaðkomandi vinnsluaðila og er þá ávallt gengið úr skugga um að viðkomandi vinnsluaðili hafi fullgilda vottun sem slíkur .